Source: http://politeia.org.ro/stiri-revista-presei/revista-presei-5-aprilie/61308/
Timestamp: 2019-06-17 21:21:52+00:00

Document:
Revista Presei – 5 aprilie. ” Eu aş elimina această posibilitate a ordonanţelor de urgenţă de tot.” | PoliteiaWorld
Home » Stiri / Revista Presei	» Revista Presei – 5 aprilie. ” Eu aş elimina această posibilitate a ordonanţelor de urgenţă de tot.”
Revista Presei – 5 aprilie. ” Eu aş elimina această posibilitate a ordonanţelor de urgenţă de tot.”
05/04/2019 Autor desy.demeter Categorii: Stiri / Revista Presei
Buna dimineata intr-o zi de vineri, 5 aprilie! Prognoza meteo anunță temperaturi mai scăzute decât normalul acestei perioade. Izolat se vor semnala precipitații sub formă de ploaie. Cerul se anunță variabil cu înnorări temporare în regiunile estice, unde izolat se vor semnala precipitații sub formă de ploaie. Vremea se anunță mai rece decât în mod normal în această perioadă. Vântul va sufla slab și moderat, cu unele intensificări în zona montană înaltă, și în sud-estul teritoriului. Temperaturile maxime vor fi cuprinse între 8 și 15 grade Celsius, iar cele minime între -4 și 4 grade Celsius. Vremea în București continuă să se răcească pe tot parcursul zilei. Cerul va fi variabil, iar vântul va sufla slab și moderat. Media temperaturii maxime va fi de 12 – 13 grade C. Pe timp de noapte, valorile termice vor coborî până spre 0 – 2 grade C.
Reprezentanţi ai magistraţilor români, la Bruxelles, pentru întâlniri cu oficialii europeni Reprezentanţi ai magistraţilor români se află astăzi, la Bruxelles, pentru întâlniri cu oficialii europeni pe tema situaţiei din justiţie şi pentru o manifestaţie şi declaraţii de presă în faţa Palatului de Justiţie, unde li se vor alătura colegii belgieni, anunţă judecătorul Cristi Dănileţ. Reprezentanţi ai Asociaţiei “Forumul Judecătorilor din România”, Asociaţiei “Mişcarea pentru Apărarea Statutului Procurorilor” şi ai Asociaţiei “Iniţiativa pentru Justiţie” se vor întâlni la Bruxelles cu oficiali de prim rang ai Comisiei Europene şi ai Parlamentului European, inclusiv cu Prim-Vicepreşedintele Comisiei Europene, dl. Frans Timmermans, într-un demers care vizează starea justiţiei din România şi care va cuprinde şi un flashmob organizat de magistraţii români în colaborare cu colegii lor din Belgia în faţa Palatului de Justiţie din Bruxelles”, anunţă Dănileţ pe contul său de Facebook. El afirmă că prin reformele legislative adoptate în ultimii doi ani, ignorând avizele Comisiei de la Veneţia şi rapoartele Comisiei Europene, coroborate cu ineficienţa Consiliului Superior al Magistraturii de a garanta în mod real independenţa justiţiei, judecătorii şi procurorii fiind supuşi unor asalturi continue, România se îndepărtează vizibil de la cerinţele statului de drept, scrie News.ro.”O astfel de situaţie tinde să se răspândească în toată Europa, punând sub carantină zeci de ani de dialog şi progrese democratice ce păreau ireversibile. În atare condiţii, instituţiile europene nu pot rămâne în pasivitate, soarta statului de drept în România fiind şi obligaţia acestora”, scrie Dănileţ. În opinia sa, dreptul la informare al entităţilor europene presupune posibilitatea acestora de a dialoga în mod liber şi fără presiuni cu magistraţii români. “De altfel, lipsa unui dialog real al autorităţilor române cu judecătorii şi procurorii a determinat mii de magistraţi români să protesteze sub diverse forme, de la suspendarea şedinţelor de judecată până la ieşirea pe treptele instanţelor şi parchetelor, solicitând, între altele, eliminarea limitărilor adoptate cu privire la libertatea de exprimare a judecătorilor şi procurorilor, abrogarea dispoziţiilor referitoare la înfiinţarea Secţiei speciale pentru investigarea infracţiunilor comise de magistraţi, renunţarea la dispoziţile care prevăd dublarea perioadei de pregătire în cadrul Institutului Naţional al Magistraturii şi la cele care elimină meritocraţia în magistratură”. Integral: http://www.bursa.ro
Blocaj la Bruxelles. PE acuza Consiliul ca cedeaza presiunii Guvernului roman: Kovesi e cel mai puternic candidat A treia runda de negocieri intre echipa Parlamentului European si reprezentantii Consiliului UE, pentru functia de procuror-sef european, s-a incheiat fara niciun rezultat. Astfel, s-a ajuns la un blocaj, dupa cum a declarat Claude Moraes, presedintele Comisiei LIBE din Parlamentul European.”Dupa cea de-a treia runda de negocieri cu delegatia Consiliului, regretam profund situatia actuala de blocaj, care impiedica cele doua institutii sa numeasca procurorul-sef al Parchetului European. Procurorul-sef va juca un rol cheie in punerea in practica a Parchetului European, institutie care va contribui la combaterea infractiunilor impotriva bugetului UE”, a declarat Claude Moraes (S&D, Regatul Unit), presedinte al Comisiei pentru libertati civile, potrivit unui comunicat remis Ziare.com. Reprezentantii Parlamentului European au reafirmat sprijinul pentru Kovesi si au criticat Guvernul roman pentru “hartuire”. “Opozitia cu care se confrunta in prezent dna. Kovesi din partea autoritatilor romane scot in evidenta curajul si independenta sa, ambele fiind cerinte esentiale pentru functionarea eficienta a Parchetului European. Hartuirea din partea guvernului roman a condus si la o discreditare totala a candidatului Consiliului”, a spus si vicepresedinta Comisiei de libertati civile, Judith Sargentini (Greens/EFA, Olanda). “Spre deosebire de Consiliu, Parlamentul a organizat audierile tuturor celor trei candidati selectati. Dna. Kovesi este de departe cel mai puternic si mai promitator candidat pentru acest post. Nu putem accepta faptul ca Consiliul cedeaza presiunii guvernului roman de a sustine un candidat mult mai slab. Deoarece regulamentul Parchetului European a fost slabit in timpul negocierilor, este esential ca Parlamentul sa aleaga un candidat care sa faca institutia puternica si credibila. Vorbim si despre o femeie, iar Parlamentul tocmai a cerut Consiliului sa respecte principiul echilibrului de gen. In plus, Romania nu detine in prezent niciun post cheie in UE”, a declarat si Ingeborg Grassle (PPE, Germania), presedinta comisiei pentru control bugetar a Parlamentului. Echipa de negociere a PE a solicitat oficial Consiliului UE sa isi justifice procedura de selectie a ordinii candidatilor, in urma careia fosta sefa a DNA, Laura Codruta Kovesi, a fost plasata pe locul doi, in urma candidatului francez Jean-Francois Bohnert. Integral: http://www.ziare.com
Procurorii CSM o critica dur pe Adina Florea si fac control la Sectia Speciala dupa tentativele de preluare a dosarului Tel Drum-Dragnea “Ma ingrijoreaza modul in care, in mod repetat, Sectia de investigare a infractiunilor din justitie (SIIJ), a solicitat de la o alta structura, in speta de la DNA, in baza unui denunt anonim un dosar ultra-mediatizat, cunoscut de toti ca dosarul Tel Drum”, a declarat astazi procurorul Cristian Ban, in cadrul sedintei Sectiei pentru procurori din cadrul CSM. Membrii Sectiei au discutat solicitarea facuta de procurorul general al Romaniei, Augustin Lazar, privind modul in care Adina Florea (SIIJ), a incercat de patru ori sa preia de la DNA dosarul Tel Drum-Liviu Dragnea. UPDATE 13:40 Sectia pentru procurori din CSM a admis toate solicitarile facute in acest caz si a decis efectuarea unui control la SIIJ, a hotarat ca prin solicitarea repetata de preluarea dosarului Tel Drum s-a adus atingere independentei si impartialitatii procurorilor din cadrul Ministerului Public si ca a fost afectata independenta procurorului DNA care instrumenta dosarul.- “Sectia pentru procurori a CSM a hotarat dispunerea unui control al Inspectiei Judiciare la Sectia pentru investigarea infractiunilor in justitie privind modul de inregistrare, repartizare, precum si prioritizarea solutionarii dosarelor de la data operationalizarii acestei sectii pana la data de 01.04.2019. – Sectia pentru procurori a CSM a hotarat ca prin solicitarea repetata a dosarului nr.986/P/2014 (TEL DRUM) aflat in instrumentarea Directiei Nationale Anticoruptie de catre Sectia pentru investigarea infractiunilor in justitie, s-a adus atingere independentei si impartialitatii procurorilor din cadrul Ministerului Public, componenta a autoritatii judecatoresti.- De asemenea, s-a constatat ca prin acest demers s-a pus presiune si s-a afectat independenta procurorului de caz din cadrul Directiei Nationale Anticoruptie.” Integral: http://www.ziare.com
CSM sesizeaza Inspectia Judiciara in cazul anchetei deschise de Adina Florea lui Frans Timmermans Sectia pentru procurori a Consiliului Superior al Magistraturii a hotarat astazi sesizarea Inspectiei Judiciare cu privire la respectarea dispozitiilor legale si regulamentare in inregistrarea si solutionarea dosarului avand ca obiect plangerea formulata impotriva lui Frans Timmermans, prim vicepresedinte al Comisiei Europene. Decizia a fost luata dupa ce ordinea de zi a sedintei a fost suplimentata. In sedinta CSM, procurorul Cristian Ban a aratat ca sunt probleme cu privire la nelegalitatea inregistrarii acestui dosar si cu nelegalitatea solutiei. Procurorul a cerut sa se efectueze veriricari cu privire la respectarea dispozitiilor legale. Asta in contextul in care procurorul Adina Florea a deschis apoi a clasat o ancheta in cazul prim-vicepresedintelui Comisiei Europene, Frans Timmermans, cercetat pentru abuz in serviciu, fals intelectual, comunicarea de informatii false si constituirea unui grup infractional organizat. Din punct de vedere juridic se punea problema daca Sectia de investigare a infractiunilor din justitie este competenta sa-l cerceteze pe inaltul functionar european si daca cazul nu trebuia clasat automat pentru ca Timmermans are imunitate parlamentara…Timmermans a ajuns sa fie cercetat in Romania dupa ce site-ul “Lumea Justitiei”, apropiat de postul de televiziune Antena3 si de PSD, i-a facut o plangere penala. Denuntul a fost formulat pe 30 ianuarie 2019. Integral: http://www.ziare.com
CSM apara reputatia a 172 de magistrati care au fost jigniti de Aurelian Pavelescu, noul aliat al lui Dragnea Liderul PNTCD, Aurelian Pavelescu, a facut mai multe declaratii publice care au avut ca drept scop imediat discreditarea profesionala si morala a magistratilor care au participat la un protest pe treptele Palatului de Justitie si a fost de natura a dezinforma opinia publica, cu privire la activitatea desfasurata de procurori si judecatori. Afirmatiile sunt dintr-o decizie a Consiliului Superior al Magistraturii (CSM) care a admis o cerere de aparare a reputatiei profesionale formulata de 172 de magistrati, in raport cu mai multe postari ale lui Aurelian Pavelescu, postari care au fost preluate de mai mai multe publicatii online si expuse public. Decizia de aparare a reputatiei a fost luata cu 11 voturi pentru “Admitere”, 1 vot pentru “trimitere la Inspectia Judiciara pentru veririficari pe fond” si 4 voturi pentru “clasarea cererii”. Decizia a fost data luna trecuta, dar motivarea a fost postata in aceasta saptamana pe site-ul CSM. Jigniri in serie. Aurelian Pavelescu a avut mai multe postari in care ii jignea pe magistratii care protestau impotriva modificarilor legislative initiate de PSD-ALDE. De exemplu, pe 16 septembrie 2018, liderul PNTCD i-a calificat pe judecatori si procurori drept “magistrati impostori”, “derbedei”, “imbecili”, “ei sunt statul mafiot”, “politia politica a Romaniei”, “cei mai corupti dintre toti romanii”, “bolsevici”, “magistrati corupti”, “haimanale”, “cozi de topor”, “magistrati mafioti”, “huligani”, “animale folosite politic”. Integral: http://www.ziare.com
Ce intrebare propune judecatorul Cristi Danilet pentru referendumul pe Justitie Judecatorul Cristi Danilet a declarat, joi, ca referendumul pe Justitie, care va avea loc pe 26 mai 2019, este un demers util si scoate in evidenta cat de importanta este justitia.”Ajuta in primul rand pentru a atentiona opinia publica cu privire la importanta justitiei si doi, probabil ajuta ca tinerii sa constientizeze faptul ca trebuie sa se implice in viata cetatii si sa iasa la vot. Cred ca este si un calcul politic si unul, ca sa spun asa, juridic”, a declarat Cristi Danilet pentru RFI Romania. De asemenea, magistratul a oferit si o varianta de intrebare pentru consultarea populara.“Sunteti impotriva actelor normative care exclud de la raspunderea juridica sau usureaza raspunderea juridica a demnitarilor si functionarilor din statul roman?”.Intrebat daca nu suna prea tehnic, Danilet a explicat ca intrebarea poate fi “modelata”. Integral: http://www.ziare.com
Liviu Avram: Temele pentru Referendum sunt înșelătoare, nu elimină total riscurile Jurnalistul Liviu Avram a declarat, în direct la Digi24, că nu este pe deplin de acord cu temele propuse de președintele Klaus Iohannis pentru referendumul pe Justiție din 26 mai. Jurnalistul argumentează că aceste teme nu elimină complet riscul modificărilor legislative care ar putea slăbi lupta anticorupție. „Cred că președintele ne trișează, în pofida tonului vehement cu care a vorbit. Temele pe care vrea să le supună referendumului sunt înșelătoare și nu elimină total riscurile pe care legislația penală a actualei puteri le atrage. Iată de ce. Prima temă, amnistia și grațierea, practic a dispărut din dezbaterea publică. Nu se mai vorbește despre așa ceva de la Ordonanța 13, nu văd de ce am supune-o unui referendum. A doua – să nu mai emită guvernul OUG în domeniul infacțiunilor și pedepselor. Ori aici e o problemă: dacă Guvernul nu emite ordonanțe prin care se reduc pedepsele pentru corupție, dar o face Parlamentul, prin lege, cu ce ne încălzește asta? Lucru care se întâmplă deja, cu actualele proiecte legislavtive care vizează legislația penală, unde s-au redus pedepse, s-au redus termene de prescripție…Ideea referendumului este ca poporul să dea un mesaj inclusiv Parlamentului privind slăbirea legislației anticorupție și a infracțiunilor de serviciu. Suveranitatea aparține poporului, nu Parlamentului, prin urmare poporul este îndrepotățit să securizeze în beneficiul său anumite aspecte legislative pe care Parlamentul vrea să le slăbească”, Integral: https://www.digi24.ro
Kelemen Hunor despre temele referendumului: Eu aş elimina această posibilitate a ordonanţelor de urgenţă de tot Preşedintele UDMR, Kelemen Hunor, a declarat, joi, că ar elimina de tot posibilitatea emiterii de ordonanţe de urgenţă, cu referire la temele pentru referendum anunţate de preşedintele Klaus Iohannis. “Eu sunt un pic mai strict decât domnul preşedinte şi mai sever în ceea ce priveşte ordonanţele de urgenţă. Eu nu aş limita restricţionarea doar la infracţiuni şi la domeniul infracţional, eu propun în continuare ceea ce am propus şi în 2013, eliminarea ordonanţelor de urgenţă. (…) Eu aş elimina această posibilitate a ordonanţelor de urgenţă de tot şi pentru tot ce înseamnă sistemul judiciar nu sunt de acord, în principiu, să fie reglementat prin ordonanţe de urgenţă, dar şi pentru toate celelalte domenii”, a declarat președintele UDMR, Kelemen Hunor, potrivit Agerpres. Liderul UDMR consideră că ar trebui să existe doar ordonanţe simple, pentru vacanţele parlamentare. Integral: https://www.hotnews.ro
Taifunul Andronescu. Sloganul sub care lucrează ministrul PSD al Educației este „Țării câți mai mulți absolvenți!“, așa cum în alte vremuri era „Țării cât mai mult cărbune!“. Doamna ministru al Educației anunță săptămânal câte o reformă în sistemul de învățământ numai ca să revină tot atât de des asupra ei. Vorbește despre clase separate pentru copiii cu nevoi speciale, pentru ca ulterior să nege cu tărie că ar susține segregarea. Apoi anunță că se gândește să introducă obligativitatea învățământului de douăsprezece clase, uitând că cetățenii români (și europeni) pot alege, dacă doresc, să muncească de la 16 ani. Săptămâna următoare doamna reformează tot sistemul de la clasa 0 la clasa a XIII-a, cu mutarea claselor de la un ciclu la altul, mutarea evaluărilor naționale de la o clasă la alta ori desființarea lor cu totul și ne anunță nu una, nu două, ci patru forme diferite de bacalaureat menite să înlesnească formarea profesională. Ecaterina Andronescu este un vârtej de contradicții, un ciclon de nonsensuri, care amenință să devasteze învățământul românesc.Sloganul sub care lucrează ministrul PSD al Educației este „Țării câți mai mulți absolvenți!“, așa cum în alte vremuri era „Țării cât mai mult cărbune!“. În România, momentul cu cel mai mare impact asupra abandonului școlar este trecerea din clasa a VIII-a în clasa a IX-a, când cei mai mulți elevi renunță să se mai înscrie la liceu…. O altă problemă a ministerului este că, dacă aproximativ 20% dintre elevi abandonează școala după clasa a VIII-a fără să mai apuce să obțină vreo diplomă, în jur de o treime din cei care continuă totuși încă patru ani pică anual BAC-ul. În cea mai mare parte, aceștia sunt elevi care au obținut note mici la examenul de evaluare națională din clasa a VIII-a (fosta Capacitate) și au fost repartizați la așa-numitele licee tehnologice. În fiecare an auzim de cel puțin câteva astfel de licee unde rata de absolvire este zero sau foarte apropiată de zero. Pentru acești elevi care trăiesc timp de patru ani suspendați într-o aparență de școlarizare, doamna Andronescu propune un „BAC tehnologic“, croit pe măsura posibilităților lor limitate din punct de vedere teoretic și, de multe ori, insuficient testate practic. Scopul declarat de ministru este eliberarea unor diplome de absolvire care le-ar permite acestor persoane să se angajeze mai ușor. Un scop nedeclarat este să crească în mod artificial și, de cele mai multe ori, nemeritat numărul de absolvenți, iar un altul este să valideze o formă de învățământ – liceul tehnologic – care nu produce în acest moment decât contraperformanță educațională. Integral: https://revista22.ro
10 Raspunsuri la Revista Presei – 5 aprilie. ” Eu aş elimina această posibilitate a ordonanţelor de urgenţă de tot.”
A A05/04/2019 at 08:12
“Sunteti impotriva actelor normative care exclud de la raspunderea juridica sau usureaza raspunderea juridica a demnitarilor si functionarilor din statul roman?”
Intrebarea judecatorului Danilet mi se pare cea mai inteligenta din cate propuneri am auzit.
Ea se refera la orice institutie este pusa sa faca legi sau sa dea interpretari legale in Romania, CCR inclusa.
Ea se refera de asemenea la orice individ sau individa care lucreaza in statul roman, oriunde ar fi angajati.
Intrebarea la referendum trebuie sa stabilieasca in mod clar in principiu pe care nu-l mai poate nimeni incalca odata ce este votata majoritar (cu Da, asa cum este formulata).
Paganel05/04/2019 at 09:29
mar05/04/2019 at 08:26
Suntem într-o cursă contra cronometru, să sperăm că Veorica rezistă și că UE va pune suficientă (și nu numai) presiune ca să nu cedeze. Ce ironie pentru această țară, să ne punem speranțele într-o ”formă fără fond”.
https://www.hotnews.ro/stiri-opinii-23070572-alege-viorica-dancila.htm
Tzepelica05/04/2019 at 08:43
1. Daca Timmermans are imunitate, atunci Adina Florea a dat dovada de incompetenta.
Implicit, demiterea.
2. In cazul OUG, in motivare trebuie justificata urgenta.
Nu cred ca s-a respectat aceasta regula simpla.
Verifica cineva?
3. In privinta intrebarilor pt. referendum, constat ca se propun, din toate partile, fraze imbarligate, departe de nivelul de intelegere majoritar.
E nevoie de propozitii simple, inteligibile la orice nivel,
Unde sunt specialistii in comunicare/PR?
Cetatean05/04/2019 at 09:51
Buna ziua, @Tzepelica, am eu azi un editorial pe tema asta.
mar05/04/2019 at 09:18
S-a dus urât pe arătură, are nevoie urgent de tratament de specialitate. – ”Întrebat despre faptul că „se speculează că în aceste OUG ar pute fi prevederi care favorizează o persoană sau alta”, Tăriceanu a replicat: „De cât timp apar zvonurile astea? De doi ani de zile. Ăsta e bau-bau care a ajuns să-i convingă și pe aștia de la Bruxelles, că și acolo sunt tot felul de caraghioși care citesc și ei câte un titlu sau un rezumat de pe un site și le înghit”.”
https://www.g4media.ro/tariceanu-ataca-dur-comisia-europeana-si-pe-timmermans-folosind-un-dublu-discurs-despre-oug-spune-ca-tot-felul-de-caraghiosi-citesc-si-ei-cate-un-titlu-dar-cand-ajunge-la.html
Paganel05/04/2019 at 09:31
Pentru că n-au ieșit din UE (Brexit-ul urma să intre în vigoare pe 29 martie!), Regatul Unit începe să se „scufunde” 🙂 : primul a „intrat la apă” (la propriu!) Parlamentul (Camera Comunelor):
https://www.hotnews.ro/stiri-international-23070541-video-parlamentul-britanic-inundat-deputatii-intrerupt-dezbaterile-din-cauza-apei-revarsate-sala-sedinte.htm
stefan6005/04/2019 at 10:13
” fara penali in parlament” a fost mesajul SIMPLU
cedric05/04/2019 at 11:45
https://adevarul.ro/news/politica/culisele-ordonantei-justitie-incercat-dragnea-pacaleasca-ue-s-apacalit-singur-1_5ca63772445219c57e1a0615/index.html
Cetatean05/04/2019 at 11:58
postare 9. REFERENDUM.
http://politeia.org.ro/editoriale/intrebarea-referendumului-din-26-mai-nu-fabuloasa-dar-eficienta-juridic/61313/
« Întrebarea referendumului din 26 mai. Nu fabuloasă, dar eficientă juridic!
Revista Presei – 4 aprilie. “Specificul național” = Corupția și Represiunea nedreaptă în acțiune! »

References: CSM 
 CSM 
 CSM 
 CSM 

CSM 

CSM 
 CCR